

ЧӐваш Республикин

САККУНӖ

**ЧӐВАШ РЕСПУБЛИКИН**

**"ФИЗКУЛЬТУРА ТАТА СПОРТ ҪИНЧЕН" САККУННЕ**

**УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи авӑн уйӑхӗн 14-мӗшӗнче*

*йышӑннӑ*

**1 статья**

Чӑваш Республикин "Физкультура тата спорт ҫинчен" 2008 ҫулхи ҫӗртме уйӑхӗн 27-мӗшӗнчи 31 №-лӗ саккунне (Чӑваш Республикин Патшалӑх Канашӗн ведомоҫӗсем, 2008, 76, 78 №-сем; 2009, 82 №; 2011, 89,
91 №-сем; 2012, 94 №; Чӑваш Республикин Саккунӗсен пуххи, 2013, 5,
12 №-сем; 2014, 11 №; 2015, 2, 10 №-сем; 2016, 3, 12 №-сем; "Республика" хаҫат, 2018, ака уйӑхӗн 4-мӗшӗ) ҫакӑн пек улшӑнусем кӗртес:

1) 5 статьян 1-мӗш пайӗн 6-мӗш пунктӗнче "спорт сооруженийӗсене" сӑмахсене "спорт объекчӗсене" сӑмахсемпе улӑштарас;

2) 6 статьяра:

а) 1-мӗш пайӑн 4-мӗш пунктне "спорт разрячӗсемпе" сӑмахсем хыҫҫӑн ", тренерсен квалификаци категори­йӗсене, физкультурӑпа спорт енӗпе ӗҫлекен ытти специалистсен квалификаци категорийӗсене" сӑмахсем хушса хурас;

ӑ) 3-мӗш пая ҫакӑн пек ҫырса 41-мӗш пункт хушса хурас:

"41) Чӑваш Республикин территорийӗнче студентсем хушшинче ирттерекен (ҫав шутра студентсен спорт лигисем хушшинче) регионсем хуш­шинчи, пӗтӗм Раҫҫейри тата пӗтӗм тӗнчери спорт ӑмӑртӑвӗсене йӗркелес тата ирттерес ӗҫе хутшӑнма;";

3) 8 статьян 4-мӗш пайӗнче "федерацин ӗҫ тӑвакан влаҫӗн физкультурӑпа спорт енӗпе ӗҫлекен органӗ" сӑмахсене "физкультурӑпа спорт сферинче патшалӑх политикине туса хатӗрлес тата пурнӑҫлас тата нормативлӑ право тӗлӗшӗнчен йӗркелесе пырас енӗпе, ҫавӑн пекех физкультурӑпа спорт сферинче патшалӑхӑн пулӑшу ӗҫӗсене туса парас (спортра допинга сирсе ярас тата унпа кӗрешес ӗҫе кӗртсе) тата патшалӑх пурлӑхне тытса пырас енӗпе ӗҫлекен федерацин ӗҫ тӑвакан власть органӗ (малалла – федерацин ӗҫ тӑвакан влаҫӗн физкультурӑпа спорт енӗпе ӗҫлекен органӗ)" сӑмахсемпе улӑштарас;

4) 10 статьяра:

а) ятӗнче "тата спорт судйисен квалификаци категорийӗсем" сӑмахсе­не ", спорт судйисен квалификаци категорийӗсем, тренерсен квалификаци категорийӗсем тата физкультурӑпа спорт енӗпе ӗҫлекен ытти специалистсен квалификаци категорийӗсем" сӑмахсемпе улӑштарас;

ӑ) ҫакӑн пек ҫырса 3-мӗш пай хушса хурас:

"3. "Квалификацин аслӑ категориллӗ тренерӗ", "квалификацин пӗрре-мӗш категориллӗ тренерӗ" квалификаци категорийӗсене тата "физкультурӑ-па спорт енӗпе квалификацин аслӑ категориллӗ специалисчӗ", "физкульту-рӑпа спорт енӗпе квалификацин пӗрремӗш категориллӗ специалисчӗ" квалификаци категорийӗсене тивӗҫлӗн тренерсене тата физкультурӑпа спорт енӗпе ӗҫлекен ытти специалистсене (вӗсем федерацин ӗҫ тӑвакан власть ор-ганӗсем учредитель функцийӗсемпе полномочийӗсене пурнӑҫламан организацисенче ӗҫлеҫҫӗ) федерацин ӗҫ тӑвакан влаҫӗн физкультурӑпа спорт енӗпе ӗҫлекен органӗ палӑртнӑ йӗркепе полномочиллӗ орган парать.";

5) 14 статьян 1-мӗш пайӗн 3-мӗш пунктӗнче "спорт сооруженийӗсе-не" сӑмахсене "спорт объекчӗсене" сӑмахсемпе улӑштарас.

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули